
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 160 

16 Ιουλίου 1996 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 203 

«Οργανισμός διοικητικών υπηρεσιών του Οικονομικού 
Πανεπιστημίου Αθηνών». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 79 παρ. 5 εδάφιο δ' του ν. 1566/85 «Δομή 
και λειτουργία της πρωτοβάθμιας και δευτεροβάθμιας 
εκπαίδευσης και άλλες διατάξεις» (ΑΊ 67), σε συνδυασμό 
με το άρθρο 78 παρ. 1 του ν. 1892/90 (Α' 101) 

β. Του άρθρου 2 παρ. 2περ. β υποπερ. ντου ν. 2083/92 
(Α' 159) 

γ. Του άρθρου 29Α' του ν. 1558/85 όπως αυτό προσετέ- 
θη με το άρθρο 27 του ν. 2081/1992 (Α' 154) 

2. Την απόφαση του Πρωθυπουργού και του Υπουργού 
Εσωτερικών Δημόσιας Διοίκησης και Αποκέντρωσης 
Αριθ. 13/6.3.1996 «Καθορισμός αρμοδιοτήτων του 
Υφυπουργού Εσωτερικών, Δημόσιας Διοίκησης και 
Αποκέντρωσης, Γεωργίου Μωραΐτη» (Β' 137). 

3. Την πρόταση της Συγκλήτου του Οικονομικού Πανε¬ 
πιστημίου Αθηνών (συνεδριάσεις: 18η/30.6.1987, 
18η/4.7.1991 και 5η/7.12.1995) καθώς και του Πρυτανι- 
κού Συμβουλίου (συνεδριάσεις 5.8.1991 και 20.7.1995). 

4. Το γεγονός ότι από τις διατάξεις του παρόντος δια¬ 
τάγματος προκαλείται ετησίως δαπάνη ύψους 
72.200.000 δρχ. σε βάρος του κρατικού προϋπολογι¬ 
σμού, η οποία θα αντιμετωπισθεί από τον προϋπολογισμό 
εξόδων του Υπουργείου Εθνικής Παιδείας και Θρησκευ¬ 
μάτων (Φορέας 19-250 ΚΑΕτης ομάδας 0200 και 0300), η 
οποία κατανέμεται ως ακολούθως: 

α) Στον προϋπολογισμό οικονομικού έτους 1996 και για 
το δεύτερο εξάμηνο προκαλείται δαπάνη ύψους 
1.600.000 δρχ. για την καταβολή του επιδόματος ευθύ¬ 
νης προϊσταμένων θέσεων. 

β) Από το οικονομικό έτος 1997 και εφεξής, η ανωτέρω 
δαπάνη θα προσαυξηθεί κατά 1.600.000 για το επίδομα 
ευθύνης προϊσταμένων θέσεων. Η δαπάνη αυτή θα προ¬ 
σαυξάνεται ανάλογα με την αποχώρηση των υπηρετού- 
ντων υπαλλήλων σε προσωρινές θέσεις και υπολογίζεται 
ότι μέσα στηνπροσεχή δεκαετία οπότε και θα πληρωθούν 


οι νέες θέσεις η συνολική επιβάρυνση θα ανέλθει στο πο¬ 
σό των 69.000.000 δρχ. 

5. Την 222/1996 γνωμοδότηση του Συμβουλίου της 
Επικράτειας με πρόταση των Υπουργών, Οικονομικών, 
Εθνικής Παιδείας και Θρησκευμάτων και του Υφυπουρ¬ 
γού Εσωτερικών Δημόσιας Διοίκησης και Αποκέντρωσης, 
αποφασίζουμε: 

ΜΕΡΟΣ ΠΡΩΤΟ 
ΔΙΑΡΘΡΩΣΗ - ΑΡΜΟΔΙΟΤΗΤΕΣ 

ΚΕΦΑΛΑΙΟ Α' 

ΒΑΣΙΚΗ ΔΙΑΡΘΡΩΣΗ 

Άρθρο 1 

Γ ενικές Διατάξεις 

1. Οι διοικητικές υπηρεσίες του Οικονομικού Πανεπι¬ 
στημίου Αθηνών διαρθρώνονται στις ακόλουθες διοικητι¬ 
κές μονάδες: 

α. Γενική Διεύθυνση Διοικητικών Υπηρεσιών 
β. Τμήμα Τεχνικών Έργων 
γ. Τμήμα Διεθνών και Δημοσίων Σχέσεων 
δ. Τμήμα Πανεπιστημιακών Αρχών και Οργάνων 
ε. Γραμματεία Συγκλήτου και Γραμματεία Πρυτανικού 
Συμβουλίου 

στ. Γραμματείες Ακαδημαϊκών Τμημάτων 

2. Στο Οικονομικό Πανεπιστήμιο Αθηνών λειτουργεί ως 
αυτοτελής και αποκεντρωμένη υπηρεσία η Βιβλιοθήκη, η 
οποία διέπεται ως προς τη διοίκηση, τις αρμοδιότητες και 
το προσωπικό της, από τις διατάξεις του άρθρου 7 παρ. 7 
του ν. 1268/1982, όπως τροποποιήθηκαν με την παρ. 5 
του άρθρου 49 του ν. 1404/1983. 

3. Στο Οικονομικό Πανεπιστήμιο Αθηνών λειτουργεί 
Νομική Υπηρεσία, η οποία είναι αρμόδια για τη νομική ε¬ 
ξυπηρέτηση του Ιδρύματος στις κάθε μορφής υποθέσεις 
του, δικαστικές ή εξώδικες και η νομική καθοδήγηση των 
Αρχών και Υπηρεσιών αυτού με γνωμοδοτήσεις και συμ¬ 
βουλές. Η ίδια υπηρεσία είναι αρμόδια για την παραλαβή 
των επιδιδομένων στο Πανεπιστήμιο εγγράφων και δικο¬ 
γράφων και την υπογραφή των σχετικών εκθέσεων επι- 
δόσεως. 

Οι θέσεις της Νομικής Υπηρεσίας ορίζονται σε: 

- Μία (1) θέση Νομικού Συμβούλου και 

- Δύο (2) θέσεις δικηγόρων 

Για τη θέση του Νομικού Συμβούλου προσλαμβάνεται 
δικηγόρος παρ’ Αρείω Πάγω, ενώ για τις θέσεις δικηγό¬ 
ρων, δικηγόροι με διετή τουλάχιστον άσκηση δικηγορίας. 
Ο Νομικός Σύμβουλος έχει τη γενική και ειδική εποπτεία 
της λειτουργίας της Υπηρεσίας και της περατώσεως των 
κάθε μορφής υποθέσεων της, ασκεί το γνωμοδοτικό έρ¬ 
γο, βοηθού μένος από τους δικηγόρους και παρίσταται ε¬ 
νώπιον οποιουδήποτε Δικαστηρίου ή Αρχής, όταν κρίνει 
αυτό αναγκαίο ή μετά από ειδική εντολή του Πρύτανη. 

Η πρόσληψη του προσωπικού του παρόντος άρθρου γί¬ 
νεται με απόφαση του Πρυτανικού Συμβουλίου, με θητεία 
τριών ετών που μπορεί να ανανεώνεται. Ειδικά για τις θέ¬ 
σεις δικηγόρων, η πρόσληψη γίνεται σύμφωνα με τη δια¬ 
δικασία των παρ. 1, 3, 4, 5 και 6 του άρθρου 11 του ν. 
1649/1986 (Α' 147),όπως οι διατάξεις αυτές ισχύουν κάθε 
φορά. 

Οι δικηγόροι συνεργάζονται μετον Νομικό Σύμβουλο ε¬ 
πί νομικών θεμάτων και για τον τρόπο διεξαγωγής των υ¬ 
ποθέσεων και εκπροσωπούντο Πανεπιστήμιο, ενώπιον ό¬ 
λων των Δικαστηρίων (Πολιτικών, Ποινικών ή Διοικητικών) 
και Αρχών μετά από έγγραφη εντολή του Πρύτανη, που έ¬ 
χει θέση πληρεξουσίου. 

Οι δικηγόροι έχουν υποχρέωση να παρέχουν τις υπηρε¬ 
σίες τους και να βρίσκονται στη διάθεση του Πανεπιστη¬ 
μίου όλες τις εργάσιμες ημέρες και ώρες λειτουργίας 
του, καθώς και κατά τις ειθισμένες για τους δικηγόρους 
ώρες εργασίας και έχουν εφαρμογή και σ’ αυτούς οι δια¬ 
τάξεις του Δικηγορικού Κώδικα. 

Ο Νομικός Σύμβουλος όταν απουσιάζει, κωλύεται ή δεν 
υπάρχει αναπληρώνεται από τον αρχαιότερο των υπηρε- 
τούντων δικηγόρων. 

Στη θέση του Νομικού Συμβούλου κατατάσσεται ο ήδη 
υπηρετών, σύμφωνα με το άρθρο 2 του Π.Δ. 269/1973 (Α' 
223). 

ΚΕΦΑΛΑΙΟ Β' 

ΔΙΑΡΘΡΩΣΗ-ΑΡΜΟΔΙΟΤΗΤΕΣΔΙΟΙΚΗΤΙΚΩΝ 
ΜΟΝΑΔΩΝ 

Άρθρο 2 

Γενική Διεύθυνση Διοικητικών Υπηρεσιών 

Αντικείμενο της Γ ενικής Διεύθυνσης Διοικητικών Υπη¬ 
ρεσιών είναι η προώθηση των διαδικασιών εκσυγχρονι¬ 
σμού των διοικητικών υπηρεσιών του Οικονομικού Πανε¬ 
πιστημίου Αθηνών μέσα στα πλαίσια των στόχων και των 
αποφάσεων των οργάνων διοίκησης του Πανεπιστημίου, 
ο προγραμματισμός των δραστηριοτήτων και ο συντονι¬ 
σμός της λειτουργίας των διευθύνσεων: 
α) Διοικητικού 
β) Οικονομικού 
γ) Εκπαίδευσης 
δ) Μηχανογράφησης 

Άρθρο 3 

Διεύθυνση Διοικητικού 

1. Η Διεύθυνση Διοικητικού διαρθρώνεται στα ακόλου¬ 
θα τμήματα και γραφεία. 

α. Τμήμα Α' Διδακτικού Προσωπικού 

β. Τμήμα Β' Προσωπικού 

γ. Τμήμα Γ Οργάνωσης και Τεκμηρίωσης 

δ. Τμήμα Δ' Διοικητικής Μέριμνας 

ε. Γ ραφείο Πρωτοκόλλου - Διεκπεραίωσης 

2. Οι αρμοδιότητες της Διεύθυνσης κατανέμονται μετα¬ 
ξύ των τμημάτων ως εξής: 


α. Τμήμα Α' Διδακτικού Προσωπικού. 

- Ο χειρισμός όλωντων θεμάτων που αφορούν στην δια¬ 
δικασία προκήρυξης, διορισμού ή πρόσληψης, εξέλιξης, 
μονιμοποίησης, μετάκλησης, απόλυσης και στην εν γένει 
υπηρεσιακή κατάσταση των μελών Δ.Ε.Π., Ε.Ε.Π., 
Ε.Δ.Τ.Π., βοηθών, επιστημόνων και των διδασκόντων που 
προσλαμβάνονται με το άρθρο 5 του Π.Δ. 407/1980 (Α' 
112),όπως αυτό ισχύει κάθε φορά. 

- Η έκδοση των σχετικών μετά ανωτέρω θέματα πράξε¬ 
ων και η χορήγηση των πάσης φύσεως αδειών. 

- Η έκδοση πράξεων μισθολογικών κλιμακίων και επιδο¬ 
μάτων. 

- Η έκδοση και θεώρηση των βιβλιαρίων νοσηλείας και η 
τήρηση του προσωπικού μητρώου. 

- Η έκδοση κάθε είδους πιστοποιητικών. 

- Η παρακολούθηση και η τήρηση αρχείου της σχετικής 
νομοθεσίας με τα ανωτέρω θέματα. 

β. Τμήμα Β' Προσωπικού. 

- Ο χειρισμός όλων των θεμάτων που αφορούν στην 
προκήρυξη, διορισμό ή πρόσληψη, μονιμοποίηση και εν 
γένει υπηρεσιακή κατάσταση του διοικητικού προσωπι¬ 
κού του ιδρύματος κάθε κατηγορίας και με οποιαδήποτε 
σχέση. 

- Η έκδοση των σχετικών μετά ανωτέρω θέματα πράξε¬ 
ων και η χορήγηση των πάσης φύσεως αδειών. 

- Η έκδοση πράξεων μισθολογικών κλιμακίων και επιδο¬ 
μάτων. 

- Η έκδοση και θεώρηση των βιβλιαρίων νοσηλείας και η 
τήρηση του μητρώου διοικητικού προσωπικού. 

- Η παρακολούθηση της σχετικής προς τα θέματα του 
διοικητικού προσωπικού νομοθεσίας και τήρηση αρχείου. 

- Η έκδοση πιστοποιητικών και υπηρεσιακών ταυτοτή¬ 
των. 

- Η μέριμνα για την επιμόρφωση και μετεκπαίδευση του 
διοικητικού προσωπικού. 

γ. Τμήμα Γ Οργάνωσης και Τεκμηρίωσης. 

- Η υποβολή προτάσεων για την κατάρτιση παντός εί¬ 
δους προγραμμάτων που αφορούν την ανάπτυξη του ι¬ 
δρύματος σε συνεργασία με τις επί μέρους υπηρεσίες και 
τους λοιπούς φορείς του ιδρύματος. 

- Η επεξεργασία προτάσεων για την οργάνωση των υ- 
πηρεσιώντου ιδρύματος και ειδικότερα η ίδρυση, κατάρ¬ 
γηση, μετονομασία τμημάτων, τομέων, εργαστηρίων και 
λοιπών μονάδων. 

- Η επεξεργασία στοιχείων για την εκτίμηση των ανα¬ 
γκών του ιδρύματος σε θέσεις προσωπικού κάθε κατηγο¬ 
ρίας και η μέριμνα για τη σύσταση αυτών. 

- Η υποβολή προτάσεων για τη σύσταση, σύνθεση και 
καθορισμό των αρμοδιοτήτων κάθε είδους συμβουλίων 
και επιτροπών του Ιδρύματος. 

- Η μέριμνα για τη συγκέντρωση, ταξινόμηση και ανάλυ¬ 
ση σταστιστικών στοιχείων σχετικά με τους φοιτητές, το 
πάσης φύσεως προσωπικό, τα οικονομικά μεγέθη, τον ε¬ 
ξοπλισμό και τα ερευνητικά προγράμματα, η συστηματι¬ 
κή συλλογή των στοιχείων αυτών σε συνεργασία με τις 
καθ’ ύλην αρμόδιες υπηρεσίες, η συγκρότηση αρχείου 
στοιχείων και η τακτική ενημέρωσή του. 

δ.Τμήμα Δ' Διοικητικής Μέριμνας. 

- Η διάθεση ενημερωτικών φυλλαδίων και οδηγιών σε 
θέματα που αφορούν το Ίδρυμα. 

- Η εποπτεία και ο συντονισμός του βοηθητικού προσω¬ 
πικού (κλητήρες, καθαρίστριες) των οδηγών και του τηλε¬ 
φωνικού κέντρου. 

- Η βεβαίωση από τον προϊστάμενο ή τον νόμιμο ανα¬ 
πληρωτή του της ακρίβειας αντιγράφων, φωτοαντιγρά¬ 
φων ή φωτοτυπιών οποιωνδήποτε εγγράφων και γενικά 
δικαιολογητικών ύστερα από αντιπαραβολή τους με το ε¬ 
πιδεικνυόμενο σχετικό πρωτότυπο ή ακριβές αντίγραφο 
καθώς και η βεβαίωση του γνήσιου της υπογραφής του 
προσωπικού και των πολιτών. 

- Η μέριμνα για τη φύλαξη και τον καθαρισμό των κτι- 
ριακών εγκαταστάσεων του Ιδρύματος. 

ε. Γραφείο Πρωτοκόλλου - Διεκπεραίωσης. 

- Η παραλαβή, ο χαρακτηρισμός και η πρωτοκόλληση 
της εισερχόμενης αλληλογραφίας και η διανομή αυτής 
στις καθ’ ύλην αρμόδιες μονάδες. 

- Η μέριμνα για τη δακτυλογράφηση και την αναπαρα¬ 
γωγή εγγράφων και εντύπων. 

- Η μέριμνα για τη διεκπεραίωση της εξερχόμενης αλ¬ 
ληλογραφίας. 

Άρθρο 4 

Διεύθυνση Οικονομικού 

1. Η Διεύθυνση Οικονομικού διαρθρώνεται στα ακόλου¬ 
θα τμήματα: 

α. Τμήμα Ά Προϋπολογισμού 
β. Τμήμα Β' Μισθοδοσίας 
γ. Τμήμα Γ Δαπανών, 
δ. Τμήμα Δ' Επιμελητείας 

2. Οι αρμοδιότητες της Διεύθυνσης κατανέμονται μετα¬ 
ξύ των τμημάτων ως εξής: 

α. Τμήμα Ά Προϋπολογισμού 

- Η κατάρτιση, η έγκριση, η παρακολούθηση και η εκτέ¬ 
λεση του προϋπολογισμού. 

- Η είσπραξη των εσόδων από επιχορηγήσεις και άλλες 
πηγές. 

- Η σύνταξη του Ισολογισμού - Απολογισμού. 

- Η παροχή βεβαιώσεων περί υπάρξεως στον προϋπο¬ 
λογισμό πιστώσεων για την έγκριση των δαπανών του ι¬ 
δρύματος. 

- Η λειτουργία Ταμείου. 

- Η τήρηση των αναγκαίων βιβλίων και στοιχείων, 
β. Τμήμα Β' Μισθοδοσίας 

- Η μισθοδοσία του πάσης φύσεως προσωπικού (μόνι¬ 
μου, με σχέση εργασίας ιδιωτικού δικαίου, με σύμβαση 
έργου) και η τακτοποίηση μισθολογικών μεταβολών αυ¬ 
τού. 

- Η τήρηση μισθολογικού μητρώου. 

- Η έκδοση και η χορήγηση βεβαιώσεων, πιστοποιητι¬ 
κών και αντιγράφων που αφορούν στη μισθοδοσία. 

- Η χορήγηση βεβαιώσεων εισοδήματος. 

- Η αναγνώριση - εκκαθάριση και πληρωμή πρόσθετων 
αμοιβών και αποζημιώσεων. 

- Η απόδοση των κρατήσεων «υπέρ τρίτων» και του δη¬ 
μόσιου και η τήρηση των οικείων λογαριασμών. 

- Η τήρηση των αναγκαίων βιβλίων και στοιχείων, 
γ. ΤμήμαΓ Δαπανών 

- Η συγκέντρωση όλων των δικαιολογητικών, ο έλεγχος 
νομιμότητας και πληρότητας αυτών, η αναγνώριση και η 
εκκαθάριση κάθε δαπάνης του Ιδρύματος. 

- Η έκδοση χρηματικών ενταλμάτων πληρωμής. 

- Η έκδοση χρηματικών ενταλμάτων προπληρωμής και η 
απόδοση αυτών. 

- Η απόδοση των κρατήσεων «υπέρ τρίτων». 

- Η αρχειοθέτηση ενταλμάτων και παραστατικών στοι¬ 
χείων. 

- Η διαχείριση της πάγιας προκαταβολής. 


- Η εκκαθάριση και η πληρωμή φοιτητικών δανείων και 
οικονομικών ενισχύσεων. 

- Η τήρηση των αναγκαίων βιβλίων και στοιχείων, 
δ. Τμήμα Δ' Επιμελητείας 

- Η υλοποίηση του ετήσιου προγράμματος προμηθειών 
κατά τη διαδικασία που ορίζουν οι σχετικές διατάξεις και 
ειδικότερα: 

Η εισήγηση στα αρμόδια πανεπιστημιακά όργανα για 
την έγκριση των δαπανών και την παροχή των αναγκαίων 
εξουσιοδοτήσεων, η συγκρότηση των επιτροπών διεξα¬ 
γωγής των διαγωνισμών και ή εισήγηση για τη λήψη των 
σχετικών αποφάσεων, η εκτέλεση μικροπρομηθειών για 
τις οποίες δεν απαιτείται διαγωνισμός, η δημοπράτηση οι¬ 
κοδομικών και ηλεκτρολογικών κατασκευών και μέριμνα 
για την πραγματοποίησή τους, η κατάρτιση των συμβά¬ 
σεων και η παρακολούθηση της καλής εκτέλεσης τους, η 
συγκέντρωση των δικαιολογητικών των δαπανών, η έκδο¬ 
ση των εγκριτικών αποφάσεων και η προώθησή τους στο 
αρμόδιο τμήμα για την ενταλματοποίησή τους, η ποσοτι¬ 
κή και ποιοτική παραλαβή όλων των προμηθειών του 
Ιδρύματος, η χρέωση στα οικεία βιβλία και η διάθεσή τους 
στις επί μέρους υπηρεσίες του Ιδρύματος. 

- Η μέριμνα για τη συγκέντρωση τόυ παλαιού υλικού την 
επισκευή ή εκποίηση ή καταστροφή αυτού. 

- Η μέριμνα για τη μίσθωση ακινήτων και εκτελωνισμό ει- 
σαγομένων από το εξωτερικό εφοδίων και τη χορήγηση 
δασμολογικών απαλλαγών. 

- Η τήρηση κτηματολογίου. 

- Η μέριμνα για την απογραφή της κινητής και ακίνητης 
περιουσίας του Ιδρύματος. 

- Η κατάρτιση σε συνεργασία με το τμήμα τεχνικών έρ¬ 
γων των προγραμμάτων για τα τεχνικά έργα του Ιδρύ¬ 
ματος. 

- Η τήρηση των αναγκαίων βιβλίων, υλικού και στοιχεί¬ 
ων και η λειτουργία και διαχείριση της αποθήκης. 

Άρθρο 5 

Διεύθυνση Εκπαίδευσης 

1. Η Διεύθυνση Εκπαίδευσης διαρθρώνεται στα ακό¬ 
λουθα τμήματα: 
α. Τμήμα Α' Σπουδών 
β. Τμήμα Β' Φοιτητικής Μέριμνας 
γ. Τμήμα Γ Μεταπτυχιακών Σπουδών και Έρευνας 
δ. Τμήμα Δ' Δημοσιευμάτων. 

2.0ι αρμοδιότητες της Διεύθυνσης κατανέμονται μετα¬ 
ξύ των τμημάτων ως εξής: 
α. Τμήμα Α' Σπουδών. 

- Η συγκέντρωση των πάσης φύσεως νομοθετημάτων, 
διοικητικών πράξεων και εγκυκλίων που αφορούν τις 
σπουδές και ο συντονισμός για την ομοιόμορφη εφαρμο¬ 
γή τους καθώς και η μέριμνα για τη συγκέντρωση των 
προγραμμάτων όλων των τμημάτων και η παρακολούθη¬ 
ση κάθε τροποποίσής τους. 

' - Η μέριμνα για το συντονισμό της εκπαιδευτικής δρα¬ 
στηριότητας των Τμημάτων ιδιαίτερα σε θέματα που ανα- 
φέρονται στο ωρολόγιο πρόγραμμα και στην πραγματο¬ 
ποίηση των εξετάσεων. 

- Η μέριμνα για την έγκριση ετοιμασία της ύλης του ο¬ 
δηγού σπουδών σε συνεργασία με τις γραμματείες των 
τμημάτων. 

- Η μέριμνα για τη διάθεση των διδακτικών συγγραμμά¬ 
των, διδακτικών σημειώσεων, της επιστημονικής επετηρί¬ 
δας και άλλων επιστημονικών μελετών του Ιδρύματος. 

β. Τμήμα Β' Φοιτητικής Μέριμνας. 

- Η συγκέντρωση και ταξινόμηση όλων των νομοθετη- 
μάτων και αποφάσεων που αναφέρονται σε θέματα φοι¬ 
τητικής μέριμνας. 

- Η παρακολούθηση της υλοποίησης των αποφάσεων 
της Συγκλήτου και των Πρυτανικών Αρχών στα θέματα 
φοιτητικής μέριμνας όπως εγγραφές, μετεγγραφές και 
κατακτήριες εξετάσεις, στην απονομή τίτλων σπουδών, 
στις φοιτητικές εκδρομές, στις υποτροφίες, στα δάνεια, 
στις οικονομικές ενισχύσεις και γενικά στα θέματατων κά¬ 
θε είδους παροχών προς τους φοιτητές. 

γ. Τμήμα Γ Μεταπτυχιακών Σπουδών και Έρευνας 

- Ο συντονισμός, η επεξεργασία και η προώθηση των 
προτάσεων που αφορούν προγράμματα μεταπτυχιακών 
σπουδών και η διεκπεραίωση κάθε θέματος που σχετίζε¬ 
ται με αυτά σε συνεργασία με τις γραμματείες των ακα¬ 
δημαϊκών τμημάτων. 

- Η διεκπεραίωση κάθε θέματος που αφορά τους 
Ειδικούς Μεταπτυχιακούς Υποτρόφους (Ε.Μ.Υ.). 

δ. Τμήμα Δ' Δημοσιευμάτων. 

- Η μέριμνα για την έκδοση διδακτικών συγγραμμάτων 
και διδακτικών σημειώσεων του Ιδρύματος. 

- Η μέριμνα για την σύνταξη και έκδοση της επιστημονι¬ 
κής επετηρίδας του Ιδρύματος και άλλων επιστημονικών 
μελετών. 

- Η μέριμνα για τη σύνταξη, έκδοση και διάθεση της δι¬ 
οικητικής επετηρίδας, των επισήμων λόγων, του οδηγού 
σπουδών, των ενημερωτικών δελτίων και άλλων διοικητι¬ 
κής φύσεως δημοσιευμάτων και εντύπωντου ιδρύματος. 

- Η μέριμνα για την ταξινόμηση και την επεξεργασία της 
ύλης. 

- Η παρακολούθηση της εκτύπωσης των δημοσιευμά¬ 
των και η επιμέλεια της διόρθωσης αυτών, επιμέλεια σύ¬ 
νταξης πίνακα αποδεκτών και τήρηση αρχείου εκδόσεων. 

Άρθρο 6 

Διεύθυνση Μηχανογράφησης 

1. Η Διεύθυνση Μηχανογράφησης διαθρώνεται στα α¬ 
κόλουθα τμήματα: 

α. Τμήμα Α' Ανάπτυξης Διοικητικών Εφαρμογών 

β. Τμήμα Β' Λειτουργίας Υπολογιστή 

γ. Τμήμα Γ Χειρισμού Μέσων Εισαγωγής Δεδομένων. 

2. Οι αρμοδιότητες της Διεύθυνσης κατανέμονται μετα¬ 
ξύ των τμημάτων ως εξής: 

α. Τμήμα Α' Ανάπτυξης Διοικητικών Εφαρμογών 

- Η ανάλυση και ο σχεδιασμός της μηχανοργάνωσης 
των υπηρεσιών του Ιδρύματος. 

- Η σύνταξη των αναγκαίων προγραμμάτων Η/Υ και η 
τεκμηρίωσή τους. 

- Η υλοποίηση των εφαρμογών. 

- Η αρχειοθέτηση και η τήρηση αρχείου προγραμμάτων. 

- Η παροχή συμβουλευτικών υπηρεσιών στους χρήστες 
(ΡΒΟΟΒΑΜ ΑϋνίδΟΗδ ΒΕΒνίΟΕ). 

β. Τμήμα Β' Λειτουργίας Υπολογιστή. 

- Ο χειρισμός της κεντρικής μονάδας και των τερματι¬ 
κών. 

- Η εκτίμηση των αναγκών στα διάφορα υλικά προετοι¬ 
μασίας στοιχείων. 

-Οι προμήθειες και η προληπτική συντήρηση των μηχα¬ 
νών. 

-Η βελτίωση και η συντήρηση του λογισμικού του συ¬ 
στήματος. 

-Η παροχή συμπληρωματικών συμβουλευτικών υπηρε¬ 
σιών για τεχνικά θέματα. 


γ. Τμήμα Γ Χειρισμού Μέσων Εισαγωγής Δεδομένων. 

- Η καταχώρηση των προγραμμάτων και των πληροφο¬ 
ριών στα παραστατικά. 

- Ο έλεγχος των στοιχείων εισόδου και η καταχώρηση 
των εγγράφων του Ιδρύματος. 

- Η διατήρηση αναλυτικού μητρώου «εισερχομένων» και 
«εισαγομένων». 

ΚΕΦΑΛΑΙΟ Γ 
Άρθρο 7 

Τμήμα Τεχνικών Έργων 

- Η υποβολή προτάσεων για την κατάρτιση των προ- 
γραμμάτωνπου αφορούντα τεχνικά έργατου Ιδρύματος. 

- Η σύνταξη των αρχιτεκτονικών, στατιστικών και ηλε- 
κτρομηχανολογικών μελετών. 

- Η εισήγηση για την ανάθεση εκπόνησης μελετών σε 
τρίτους και ο έλεγχος άυτών. 

- Η υλοποίηση του προγράμματος για την ανέγερση κτι¬ 
ρίων ή τη διαμόρφωση υπαρχόντων. 

- Η εισήγηση για την προκήρυξη και η διενέργεια των 
διαγωνισμών γιατην ανάδειξη εργοληπτικών αναδοχών ε¬ 
κτέλεσης έργων και η κατάρτιση των κατασκευαστικών 
συμβάσεων. 

- Η επίβλεψη των εκτελουμένων έργων, η επιμέτρηση, η 
έγκριση των λογαριασμών, η σύνταξη των συγκριτικών πι¬ 
νάκων και των πρωτοκόλλων καθορισμού τιμών νέων ερ¬ 
γασιών, η παραλαβή των έργων ως και κάθε εργασία που 
απορρέει από την εφαρμογή της σχετικής με το θέμα αυ¬ 
τό νομοθεσίας. 

- Η εισήγηση για τη διαδικασία εκτέλεσης και επίβλεψης 
μικρών έργων. 

- Η εισήγηση για την επισκευή και η ανακαίνιση των κτι- 
ριακών’εγκαταστάσεων, η επισκευή και η συντήρηση των 
ηλεκτρομηχανολογικών και υδραυλικών εγκαταστάσεων, 
καθώς και των έργων υποδομής. 

- Η εισήγηση για την προμήθεια των υλικών που επιβάλ¬ 
λεται μόνο από έκτακτες και απρόβλεπτες ανάγκες για 
την επισκευή και συντήρηση του πιο πάνω εξοπλισμού 

- Η διακίνηση της αλληλογραφίας που αφορά στα τεχνι¬ 
κά έργα. 

- Η μέριμνα σε συνεργασία με το γραφείο επιμελητείας 
για τη διεκπεραίωση όλων των διαδικασιών που απαιτού¬ 
νται για τη διενέργεια των δημοπρασιών και την ανάδειξη 
των αναδοχών εκτέλεσης έργων ή ανάθεσης μελετών. 

- Η επίλυση σε συνεργασία με τη νομική υπηρεσία των 
πάσης φύσεως νομικών ζητημάτων που ανακύπτουν κατά 
την εκτέλεση των έργων και μελετών ή κατά τον έλεγχο 
αυτών. 

Άρθρο 8 

Τμήμα Διεθνών και Δημοσίων Σχέσεων 

Η ανάπτυξη και οργάνωση των διεθνών και δημοσίων 
σχέσεων του Ιδρύματος και ιδίως: Η μέριμνα για την υπο¬ 
γραφή διαπανεπιστημιακών συμφωνιών, η παρακολού¬ 
θηση της εφαρμογής και ανάπτυξής τους, η συγκέντρω¬ 
ση και διανομή προγραμμάτων επιστημονικών ανταλλα¬ 
γών καθώς και των προγραμμάτων που αναπτύσσονται 
στα πλαίσια της Ευρωπαϊκής Ένωσης, η μέριμνα για τον 
προγραμματισμό και την οργάνωση της προβολής του 
έργου του Ιδρύματος ιδίως με ειδικά πληροφοριακά έ¬ 
ντυπα ή ενημερωτικές εκπομπές και η παρακολούθηση 
των μέσων ενημέρωσης για ότι σχόλια αφορούν το Ίδρυ¬ 
μα, η επιμέλεια γιατην οργάνωση και διεξαγωγή τελετών, 
εορτών, συνεδρίων, διαλέξεων και λοιπών εκδηλώσεων 

καθώς και η μέριμνα για τη ν οργάνωση της φιλοξενίας αλ¬ 
λοδαπών επιστημόνων που προσκαλούνται από το Ίδρυ¬ 
μα. 

Άρθρο 9 

Τμήμα Πανεπιστημιακών Αρχών και Οργάνων 

- Η μέριμνα για την προώθηση των διαδικασιών εκλογής 
ή υπόδειξης όλων των μελών των Πανεπιστημιακών Αρ¬ 
χών και Οργάνων και ο διορισμός ή η συγκρότηση αυτών 

- Η υποστήριξη των Πρυτανικών Αρχών καιτου Προϊστα¬ 
μένου Γραμματείας στην άσκηση των καθηκόντων τους ι¬ 
δίως δε, η επιμέλεια της αλληλογραφίας αυτών, ο προ¬ 
γραμματισμός και η παρακολούθηση των συναντήσεων, 
επισκέψεων και επαφών με τις υπηρεσίες του Ιδρύματος 
και το κοινό, η εξυπηρέτηση του Προϊσταμένου Γραμ¬ 
ματείας για την τήρηση του αρχείου και την κωδικοποίη¬ 
ση της νομοθεσίας η σύνταξη των σχετικών εγγράφων και 
η εξυπηρέτηση των φοιτητών. 

Άρθρο 10 

Γραμματεία Συγκλήτου και Γραμματεία Πρυτανικού 
Συμβουλίου 

Η διοικητική και γραμματειακή υποστήριξη της Συγκλή¬ 
του καιτου Πρυτανικού Συμβουλίου γίνεται από την γραμ¬ 
ματεία του οικείου συλλογικού οργάνου που αντιστοιχεί 
από άποψη διοικητικής ιεραρχίας με τμήμα. 

Στις αρμοδιότητες κάθε Γ ραμματείας περιλαμβάνο¬ 
νται: 

- Η συγκέντρωση και η επεξεργασία των θεμάτων που ει- 
σάγονται για συζήτηση στο συλλογικό όργανο. 

- Η μέριμνα για την κατάρτιση - έγκριση και κοινοποίηση 
των θεμάτων της ημερήσιας διάταξης. 

- Η μέριμνα για την τήρηση των πρακτικών και την κοι¬ 
νοποίηση των αποφάσεων στις καθ’ ύλην αρμόδιες υπη¬ 
ρεσίες. 

- Η τήρηση αρχείου πρακτικών και η έκδοση αντιγρά¬ 
φων ή αποσπασμάτων αυτών. 

Άρθρο 11 

Γραμματείες Ακαδημαϊκών Τμημάτων 
(μία για κάθε τμήμα) 

- Η διοικητική και γραμματειακή υποστήριξη των συλλο¬ 
γικών οργάνων του τμήματος (Γενική Συνέλευση και Διοι¬ 
κητικό Συμβούλιο) και εκτέλεση των αποφάσεων αυτών. 

- Η προώθηση των διαδικασιών προκήρυξης θέσεων, ε¬ 
κλογής και εξέλιξης του Διδακτικού Ερευνητικού Προσω¬ 
πικού καθώς και η προκήρυξη πλήρωσης θέσεων και εξέ¬ 
λιξη του λοιπού προσωπικού του τμήματος καθώς και τα 
θέματα ανάθεσης εντολής διδασκαλίας. 

- Η προώθηση και διεκπεραίωση κάθε θέματος που α¬ 
φορά στην οργάνωση και λειτουργία μεταπτυχιακών προ¬ 
γραμμάτων σπουδών. 

- Η μέριμνα για την κατάρτιση και προώθηση στη διοί¬ 
κηση του προγράμματος σπουδών, την παρακολούθηση 
του ωρολογίου προγράμματος και τη διεξαγωγή των εξε¬ 
τάσεων. 

- Η μέριμνα για τη διάθεση των συγγραμμάτων στους 
φοιτητές. 

- Η διεκπεραίωση όλωντωνθεμάτωντων σχετικών με τις 
εγγραφές, μετεγγραφές και κατατακτήριες εξετάσεις. 

- Η κατάρτιση των φοιτητικών μητρώων και των ατομι¬ 
κών τους φακέλλων, η παρακολούθηση της φοιτητικής 
τους κατάστασης καθώς και τα θέματα των διαδικασιών 


για την ορκωμοσία και τη χορήγηση υποτροφιών και φοι¬ 
τητικών δανείων, η χορήγηση των κάθε είδους πιστοποιη¬ 
τικών και βεβαιώσεων, η δακτυλογράφηση και η αναπα¬ 
ραγωγή εγγράφων και εντύπων. 

- Η τήρηση του πρωτοκόλλου καιτου αρχείου και η διεκ¬ 
περαίωση της αλληλογραφίας. 

- Η βεβαίωση από τον προϊστάμενο ή το νόμιμο αναπλη¬ 
ρωτή του της ακρίβειας των αντιγράφων, φωτοτυπιών εγ¬ 
γράφων ή δικαιολογητικών, η βεβαίωση του γνήσιου της 
υπογραφής, του προσωπικού και των πολιτών. 

- Η διεκπεραίωση οποιουδήποτε άλλου θέματος, για την 
εν γένει υποστήριξη του εκπαιδευτικού και ερευνητικού 
έργου του τμήματος. 

Η Γ ραμματεία κάθε τμήματος αντιστοιχεί από άποψη δι¬ 
οικητικής ιεραρχίας με τμήμα. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ 

ΚΕΦΑΛΑΙΟ Α' 

ΠΡΟΣΩΠΙΚΟ ΕΙΔΙΚΩΝ ΚΑΤΗΓΟΡΙΩΝ 
Άρθρο 12 

Θέση Προϊσταμένου Γραμματείας 

Μία (1) θέση προϊσταμένου Γραμματείας Α.Ε.Ι.της κα¬ 
τηγορίας των ειδικών θέσεων με βαθμό 2ο. Η θέση αυτή 
διέπεται από τις διατάξεις του άρθρου 70 παρ. 1 του ν. 
1566/1985 καιτου Π.Δ. 388/1983 (Α' 141). 

ΚΕΦΑΛΑΙΟ Β' 

ΜΟΝΙΜΟ ΠΡΟΣΩΠΙΚΟ 

Άρθρο 13 

Κατηγορίες - Κλάδοι - Βαθμοί 

1. Οι κατηγορίες των μονίμων υπαλλήλων του Διοικη¬ 
τικού Προσωπικού του Οικονομικού Πανεπιστημίου 
Αθηνών ορίζονται ως εξής: 

α. Κατηγορία Πανεπιστημιακής Εκπαίδευσης (Π.Ε.). 
β. Κατηγορία Τεχνολογικής Εκπαίδευσης (Τ.Ε.). 
γ. Κατηγορία Δευτεροβάθμιας Εκπαίδευσης (Δ.Ε.). 
δ. Κατηγορία Υποχρεωτικής Εκπαίδευσης (Υ.Ε.). 

2. Στην κατηγορία Πανεπιστημιακής Εκπαίδευσης 
(Π.Ε.) υπάγονται οι παρακάτω κλάδοι: 

α. Κλάδος Π.Ε. Διοικητικός - Οικονομικός 

β. Κλάδος Π.Ε. Μηχανικών 

γ. Κλάδος Π.Ε. Πληροφορικής 

δ. Κλάδος Π.Ε. Μεταφραστών - Διερμηνέων 

ε. Κλάδος Π.Ε. Βιβλιοθηκονόμων 

στ. Κλάδος Π.Ε. Ιατρών Ειδικοτήτων 

3. Στην κατηγορία Τεχνολογικής Εκπαίδευσης (Τ.Ε.) υ¬ 
πάγονται οι παρακάτω κλάδοι: 

α. Κλάδος Τ.Ε. Διοικητικός Λογιστικός 
β. Κλάδος Τ.Ε. Βιβλιοθηκονόμων 
γ. Κλάδος Τ.Ε. Πληροφορικής 
δ. Κλάδος Τ.Ε. Τεχνολογικών Εφαρμογών 
ε. Κλάδος Τ.Ε. Τεχνικός Ηλεκτρολόγος 
στ. Κλάδος Τ.Ε. Νοσηλευτικής 

4. Στην κατηγορία Δευτεροβάθμιας Εκπαίδευσης (Δ.Ε.) 
υπάγονται οι παρακάτω κλάδοι: 

α. Κλάδος Δ.Ε. Διοικητικός - Λογιστικός 
β. Κλάδος Δ.Ε. Δακτυλογράφων - Στενογράφων 
γ. Κλάδος Δ.Ε. Τεχνικός 

δ. Κλάδος Δ.Ε. Προσωπικού Ηλεκτρονικών Υπολο¬ 
γιστών (Η/Υ) 

ε. Κλάδος Δ.Ε. Τηλεφωνητών 

στ. Κλάδος Δ.Ε. Μεταφραστών - Διερμηνέων 

5. Στην κατηγορία Υποχρεωτικής Εκπαίδευσης (Υ.Ε.) υ¬ 
πάγονται οι παρακάτω κλάδοι: 

α. Κλάδος Υ.Ε. Επιμελητών 
β. Κλάδος Υ.Ε. Προσωπικού Καθαριότητας 
γ. Κλάδος Υ.Ε. Φυλάκων - Νυκτοφυλάκων 
δ. Κλάδος Υ.Ε. Εργατών 

6. Οι θέσεις προσωπικού κατατάσσονται στους προ- 
βλεπόμενους από το άρθρο 34 παρ. 1 του ν. 2190/94 βαθ¬ 
μούς. 

Άρθρο 14 
Θέσεις - Προσόντα 

1. Οι θέσεις του μόνιμου προσωπικού ορίζονται κατά 
κλάδους ως εξής: 

α. Κλάδος Π.Ε. Διοικητικός - Οικονομικός: Τριάντα μία 
(31) θέσεις από τις οποίες δύο (2) προσωρινές, 
β. Κλάδος Π.Ε. Μηχανικών: Δύο (2) θέσεις, 
γ. Κλάδος Π.Ε. Πληροφορικής: Δύο (2) θέσεις, 
δ. Κλάδος Π.Ε. Μεταφραστών-Διερμηνέων: Μία (1) θέ¬ 
ση. , 

ε. Κλάδος Τ.Ε Διοικητικός - Λογιστικός: Δέκα (10) θέ¬ 
σεις. 

στ. Κλάδος Τ.Ε. Πληροφορικής: Τρεις (3) θέσεις, 
ζ. Κλάδος Τ.Ε. Τεχνολογικών Εφαρμογών: Τρεις (3) θέ¬ 
σεις. 

η. Κλάδος Τ.Ε. Νοσηλευτικής: Μία (1) Θέση 
θ. Κλάδος Δ.Ε. Διοικητικός - Λογιστικός: Είκοσι έξι (26) 
θέσεις 

ι. Κλάδος Δ.Ε. Δακτυλογράφων - Στενογράφων: Δέκα 
(10) θέσεις. 

ια. Κλάδος Δ.Ε. Τεχνικός: Πέντε (5) θέσεις, 
ιβ. Κλάδος Δ.Ε. Προσωπικού Η/Υ: έξι (6) θέσεις, 
ιγ. Κλάδος Δ.Ε. Τηλεφωνητών: Δύο (2) θέσεις, 
ιδ. Κλάδος Δ.Ε. Μεταφραστών-Διερμηνέων: Μία (1) θέ¬ 
ση. 

ιε. Κλάδος Υ.Ε. Επιμελητών: Είκοσι τρεις (23) θεσεις. 
ιστ. Κλάδος Υ.Ε. Προσωπικού καθαριότητας: Δέκα (10) 
θέσεις. 

ιζ. Κλάδος Υ.Ε. Φυλάκων - Νυκτοφυλάκων: επτά (7) θέ¬ 
σεις από τις οποίες οι τέσσερις (4) προσωρινές, 
ιη. Κλάδος Υ.Ε. Εργατών: Τρεις (3) θέσεις. 

2. Προσόντα διορισμού στον εισαγωγικό βαθμό των 
κλάδων της προηγουμένης παραγράφου είναιτα κατά πε¬ 
ρίπτωση οριζόμενα στο Π.Δ. 194/1988 (Α' 84), όπως αυτό 
ισχύει κάθε φορά. 

3. Οιπροσωρινές θέσεις καταργούνται αυτοδικαίως μό¬ 
λις κενωθούν με οποιονδήποτε τρόπο. Από τις θέσεις του 
μόνιμου προσωπικού δεν πληρούνται ισάριθμες με τους 
υπηρετούντες κάθε φορά σε προσωρινές θέσεις μόνιμου 
προσωπικού αντίστοιχης ειδικότητας. 

4. Σε όσους κλάδους περιλαμβάνονται περισσότερες α¬ 
πό μία ειδικότητες, η ειδικότητα καθορίζεται με την προ¬ 
κήρυξη πλήρωσης των θέσεων. 

ΚΕΦΑΛΑΙΟ Γ 
ΛΟΙΠΟ ΠΡΟΣΩΠΙΚΟ 
Άρθρο 15 

Θέσεις με σχέση εργασίας ιδιωτικού δικαίου 
1. Οι προσωρινές θέσεις με σχέση εργασίας ιδιωτικού 


δικαίου αορίστου χρόνου σε εφαρμογή του ν. 1476/1984, 
ν. 2190/1994 και 2266/1994 ορίζονται συνολικά σε είκοσι 
δύο (22) και διακρίνονται στις ακόλουθες ειδικότητες: 

α. Μία (1) θέση Αρχιτέκτονα Μηχανικού Π.Ε. Κατηγο¬ 
ρίας 

β. Τρεις (3) θέσεις Διοικητικού Οικονομικού Π.Ε. Κατη¬ 
γορίας 

γ. Μία (1) θέση ΒιβλιοθηκονόμωνΤ.Ε. Κατηγορίας 
δ. Μία (1) θέση Ηλεκτρολόγου Τ.Ε. Κατηγορίας 
ε. Μία (1) θέση Σχεδιαστή Δ.Ε. Κατηγορίας 
στ. Εννέα (9) θέσεις Διοικητικού Λογιστικού Δ.Ε. 
Κατηγορίας 

ζ. Μία (1) θέση Υδραυλικού Δ.Ε. Κατηγορίας 
η. Μία (1) θέση Οδηγού Δ.Ε. Κατηγορίας 
θ. Δύο (2) θέσεις Επιμελητών Υ.Ε. Κατηγορίας 
ι. Δύο (2) θέσεις Προσωπικού Καθαριότητας Υ.Ε. 
Κατηγορίας 

2. Οι προσωρινές θέσεις καταργούνται αυτοδικαίως μό¬ 
λις κενωθούν με οποιονδήποτε τρόπο. 

ΚΕΦΑΛΑΙΟ Δ' 

ΠΡΟΣΩΠΙΚΟ ΥΠΗΡΕΣΙΑΣ ΒΙΒΛΙΟΘΗΚΗΣ 

Αρθρο 16 
Κλάδοι - Θέσεις 

1. Οι κλάδοι και οι θέσεις της Βιβλιοθήκης διακρίνονται 
ως εξής: 

α. κλάδος Π.Ε. Βιβλιοθηκονόμων: Πέντε (5) θέσεις, 
β. κλάδος Τ.Ε. Βιβλιοθηκονόμων: Μία (1) θέση, 

2. Προσόντα διορισμού στον Εισαγωγικό βαθμό είναιτα 
κατά περίπτωση οριζόμενα στο Π.Δ. 194/1988 (Α' 84). 

ΚΕΦΑΛΑΙΟ Ε' 

ΠΡΟΪΣΤΑΜΕΝΟΙ ΥΠΗΡΕΣΙΩΝ - 
ΑΝΑΠΛΗΡΩΣΗ - ΚΑΤΑΝΟΜΗ - ΤΟΠΟΘΕΤΗΣΗ 

Άρθρο 17 

Προϊστάμενοι Οργανικών Μονάδων 

1. Των διοικητικών υπηρεσιών του Οικονομικού Πανεπι¬ 
στημίου Αθηνών προϊσταται ο Προϊστάμενος Γραμμα¬ 
τείας, σύμφωνα με τις διατάξεις του Π.Δ. 388/1983. 

2. Οι προϊστάμενοι των οργανικών διοικητικών μονάδων 
ορίζονται σύμφωνα με τις διατάξεις του άρθρου 36 παρ. 
6, 7, 8 του ν. 2190/1994 (Α' 28),οι κλάδοι για την επιλογή 
των προϊσταμένων των ορίζονται ως ακολούθως: 

I. Της Γενικής Διεύθυνσης υπάλληλος του κλάδου Π.Ε. 
Διοικητικού - Οικονομικού ή Π.Ε. Πληροφορικής ο οποίος 
επιλέγεται από τη Σύγκλητο του Ιδρύματος αυτού σύμ¬ 
φωνα με τις διατάξεις του άρθρου 2 παρ. 2β (XIV) του ν. 
2083/1992. 

II α. Των Διευθύνσεων Διοικητικού, Οικονομικού και 
Εκπαίδευσης, υπάλληλοι του κλάδου Π.Ε. Διοικητικού- 
Οικονομικού και σε περίπτωση που δεν υπάρχουν Τ.Ε. 
Διοικητικού-Λογιστικού. 

β. Της Διεύθυνσης Μηχανογράφησης, υπάλληλος του 
κλάδου Π.Ε. Πληροφορικής και σε περίπτωση που δεν υ¬ 
πάρχουν Τ.Ε. Πληροφορικής. 

III α. Των Τμημάτων και Γραφείων των Διευθύνσεων 
Διοικητικού, Οικονομικού και Εκπαίδευσης, υπάλληλοι 
του κλάδου Π.Ε. Διοικητικού-Οικονομικού ή Τ.Ε. ή Δ.Ε. 
Διοικητικού-Λογιστικού. 

β. Των Τμημάτων της Διεύθυνσης Μηχανογράφησης, υ¬ 
πάλληλοι του κλάδου Π.Ε. Πληροφορικής ή Τ.Ε. Πληρο- 

φορικήςήΔ.Ε. Προσωπικού Ηλεκτρονικών Υπολογιστών 
(ΗΛΟ- 

γ. Του Τρήματος Τεχνικών Έργων, υπάλληλος του κλά¬ 
δου Π.Ε. Μηχανικών ή Τ.Ε. Τεχνολογικών Εφαρμογών. 

δ. Του Τμήματος Διεθνών και Δημοσίων Σχέσεων, υπάλ¬ 
ληλος του κλάδου Π.Ε. Μεταφραστών - Διερμηνέων ή 
Π.Ε. Διοικητικού - Οικονομικού ή Δ.Ε. Μεταφραστών - 
Διερμηνέων. 

ε. Των τμημάτων Πανεπιστημιακών Αρχών, της Γραμ¬ 
ματείας της Συγκλήτου, της Γραμματείας του Πρυτα- 
νικού Συμβουλίου και των Γραμματείωντων Ακαδημαϊκών 
Τμημάτων, υπάλληλοι του κλάδου Π.Ε. Διοικητικού - 
Οικονομικού ή Τ.Ε. Διοικητικού - Λογιστικού. 

Άρθρο 18 

Προϊστάμενος της Υπηρεσίας Βιβλιοθήκης 

Της Βιβλιοθήκης, η οποία αντιστοιχεί με Διεύθυνση 
προΐσταται υπάλληλος του κλάδου ΠΕ Βιβλιοθηκονόμων 
ή ΤΕ Βιβλιοθηκονόμων. 

Άρθρο 19 
Αναπλήρωση 

Οι προϊστάμενοιτων οργανικών διοικητικών μονάδων ό¬ 
ταν απουσιάζουν, κωλύονται ή δεν υπάρχουν αναπληρώ¬ 
νονται σύμφωνα με τη διαδικασία που ορίζουν οι διατά¬ 
ξεις του άρθρου 13 του ν. 1586/1986, όπως αυτό αντικα- 
τάσταθηκε με το άρθρο 36 παρ. 19 του Ν. 2190/94 (Α' 28). 

Άρθρο 20 

Κατανομή - Τοποθέτηση 

1. Η κατανομή του διοικητικού προσωπικού στις επί μέ¬ 
ρους μονάδες, τα καθήκοντα και κάθε άλλη σχετική λε¬ 
πτομέρεια καθορίζονται με τον εσωτερικό κανονισμό λει¬ 
τουργίας του Ιδρύματος, σύμφωνα με τις διατάξεις των 
άρθρων: 3 παρ. 3 του ν. 1268/1982, 48 παρ. 12 του ν. 


1404/1983, 2 παρ. 2 περ. β) υποπερ. V) του ν. 2083/1992 
και του άρθρ. 5 του ν. 2083/1992. 

ΜΕΡΟΣ ΤΡΙΤΟ 

ΜΕΤΑΒΑΤΙΚΕΣ - ΤΕΛΙΚΕΣ ΔΙΑΤΑΞΕΙΣ 

Άρθρο 21 

Κατάταξη Προσωπικού 

1. Οι κατά τη δημοσίευση του παρόντος, υπηρετούντες 
μόνιμοι υπάλληλοι του Οικονομικού Πανεπιστημίου Αθη¬ 
νών, συμπεριλαμβανομένων και όσων υπηρετούν σε προ¬ 
σωρινές θέσεις κατατάσσονται αυτοδικαίως στους προ- 
βλεπόμενους από τον οργανισμό αυτό αντίστοιχους κλά¬ 
δους. 

2. Στις προσωρινές θέσεις προσωπικού ιδιωτικού δικαί¬ 
ου με σύμβαση εργασίας αορίστου χρόνου του άρθρου 
15 κατατάσσονται οι υπάλληλοι που ήδη υπηρετούν με τέ¬ 
τοια σχέση κατά τις διατάξεις του ν. 1476/1984. 

Άρθρο 22 

Καταργούμενες διατάξεις 

Καταργείται κάθε γενική ή ειδική διάταξη, η οποία είναι 
αντίθετη με τις διατάξεις του παρόντος ή ρυθμίζει διαφο¬ 
ρετικά τα θέματα που περιλαμβάνονται στον παρόντα ορ¬ 
γανισμό. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 3 Ιουλίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΓΕΩΡΓΙΟΣ ΜΩΡΑΪΤΗΣ ΑΛ.ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 · ΑΘΗΝΑ 104 32 · ΤΕ!_ΕΧ 223211 ΥΡΕΤ ΟΗ · ΡΑΧ 52 34 312 | 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423855 

25ης Μαρτίου 21 Τ.Κ. 541 00 423856 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κόρινθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 891 00 28522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανάβοέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Α' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Μ π α Α (Διορισμοί κτλ. προσωπικού ΝΠΔΔ) 

Παράρτημα (Πίνακες εππυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών Α Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 ■ 

10.000 · 

50.000 ■ 

25.000 · 

10.000 » 

5.000 · 

10.000 » 

3.000 · 

150.000 · 

' 10.000 · 

1.500 δρχ. 

2.500 · 

500 · 

2.500 · 

1.250 · 

500 » 

250 · 

500 · 

150 · 

7.500 . 

500 · 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 · 

• Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

• Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

• Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

• Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

• Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίνοοωα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 Φως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









